## Odluka o Hrvatskom povjerenstvu za suradnju s Organizacijom Ujedinjenih naroda za prosvjetu, znanost i kulturu

### NN 76/2000 (28.7.2000.), Odluka o Hrvatskom povjerenstvu za suradnju s Organizacijom Ujedinjenih naroda za prosvjetu, znanost i kulturu

# VLADA REPUBLIKE HRVATSKE

**1641**

Na teme­lju članka 23. Zakona o Vladi Republike Hrvatske (»Narodne
novine«, br. 101/98 i 15/2000), Vlada Republike Hrvatske je na sjednici održanoj
26. srp­nja 2000. godine donijela

## ODLUKU

### O HRVATSKOM POVJERENSTVU ZA SURADNJU S ORGANIZACIJOM UJEDINJENIH NARODA ZA PROSVJETU, ZNANOST I KULTURU

I.

Osniva
se Hrvatsko povjerenstvo za surad­nju s Organizacijom Ujedi­njenih naroda za
prosvjetu, znanost i kulturu (u da­lj­njem tekstu: Hrvatsko povjerenstvo za
UNESCO), koje djeluje kao savjetodavno tijelo Vlade Republike Hrvatske.

II.

Hrvatsko
povjerenstvo za UNESCO obav­lja s­ljedeće poslove:

–
razmatra pita­nja iz područja prosvjete, znanosti i kulture, te informacije od
interesa za međunarodnu surad­nju Republike Hrvatske s Organizacijom Ujedi­njenih
naroda za prosvjetu, znanost i kulturu i daje o tome miš­lje­nja Vladi
Republike Hrvatske;

–
razmatra i daje Vladi Republike Hrvatske miš­lje­nja o ak­cija­­ma i
projektima UNESCO-a u kojima sudjeluje Republika Hr­vatska;

–
daje Vladi Republike Hrvatske miš­lje­nja o sastavu, prijed­lo­zima i
stajalištima izaslanstva Republike Hrvatske na službenim skupovima tijela
UNESCO-a i na skupovima što ih organizira UNESCO;

–
u sklopu svog područja rada sudjeluje u pripremi stajališta i razmatra pita­nja
u vezi sa sklapa­njem i izvršava­njem među­na­rodnih ugovora što ih
sklapa Republika Hrvatska, te o tome daje svoje miš­lje­nje Vladi Republike
Hrvatske i ­njezinim tijelima, po potrebi i na ­njihov zahtjev;

–
putem Ministarstva va­njskih poslova i Stalnog pred­stav­ništva Republike
Hrvatske pri UNESCO-u, sudjeluje u razmjeni svih relevantnih informacijskih
materijala s UNESCO-om, u svrhu prijenosa i primjene međunarodnih iskustava i
spoznaja na pod­ručju prosvjete, znanosti, kulture i informacija, nastalih
djelat­nošću UNESCO-a, te na primjeren način upoznaje hrvatsku javnost s ci­ljevima,
zadaćama i djelatnošću UNESCO-a;

–
u obav­lja­nju svojih poslova priprema za Vladu Republike Hrvatske potrebne
stručne podloge, materijale i dokumente u skladu s programom Vlade Republike
Hrvatske i na ­njezin zahtjev.

III.

Hrvatsko
povjerenstvo za UNESCO ima predsjednika i dvadeset članova.

Predsjednik
Hrvatskog povjerenstva za UNESCO i dva člana imenuju se iz reda akademika, članova
Hrvatske akademije znanosti i umjetnosti.

Predsjednik
Odbora za naobrazbu, znanost i kulturu Zastup­ničkog doma Hrvatskoga državnoga
sabora, član je Hrvatskog povjerenstva za UNESCO po položaju.

Ostale
članove Hrvatskog povjerenstva za UNESCO, iz reda uglednih struč­njaka u
područjima kulture, znanosti i prosvjete, te nevladinih organizacija, predlažu:
po četiri člana Ministarstvo kulture, Ministarstvo znanosti i tehnologije,
Ministarstvo prosvjete i športa, Ministarstvo va­njskih poslova i jednog člana
Ministarstvo zaštite okoliša i prostornog uređe­nja.

Predsjednika
i članove Hrvatskog povjerenstva za UNESCO imenuje Vlada Republike Hrvatske.

Predsjednik
i članovi Povjerenstva imenuju se na četiri godine i mogu biti ponovno
imenovani.

IV.

Hrvatsko
povjerenstvo za UNESCO donosi poslovnik o svom radu.

Povjerenstvo može osnivati i svoja radna tijela.

V.

Stručne,
administrativne i druge poslove Hrvatskog povjerenstva za UNESCO obav­lja
Ministarstvo va­njskih poslova.

VI.

Sredstva
za rad Hrvatskog povjerenstva za UNESCO osiguravaju se u proračunu Vlade
Republike Hrvatske.

VII.

Stupa­njem
na snagu ove Odluke prestaje važiti Odluka o Hrvatskoj komisiji za surad­nju s
Organizacijom Ujedi­njenih naroda za prosvjetu, znanost i kulturu (»Narodne
novine«, br. 45/92 i 87/98).

VIII.

Ova
Odluka stupa na snagu danom donoše­nja, a objav­ljuje se u »Narodnim
novinama«.

Klasa:
910-04/98-01/10
Urbroj: 5030104-00-1
Zagreb, 26. srp­nja 2000.

Potpredsjednik,
zamjenik predsjednika
**dr. sc. Goran Granić,** v. r.

Odluka, NN 76/2000-1641